सारस की बात सुनकर पिप्पल कुण्डल के आश्रम की ओर चले, वहाँ उन्होंने देखा कि बालक सुकर्मा अपने माता-पिता की सेवा मंे संलग्न है। सुकर्मा ने देखा कि तपस्वी पिप्पल उसके द्वार पर खड़े हैं, तब उसने माता-पिता की आज्ञा लेकर पिप्पल को पात्र, आसन आदि समर्पित कर पूछा- ‘भगवन्! आप कुशल से तो हैं, मार्ग में कोई कष्ट तो नहीं हुआ। आप महान तपस्वी हैं, हजारों वर्षों की तपस्या से आपने देवताओं को प्रसन्न करके दुर्लभ वरदान प्राप्त किये हैं, परंतु आप में अहंभाव हो आया है, इसलिये सारस ने आपको मेरे पास भेजा है।’